cyanic-selkie/wikianc huggingface dataset:
கள்ளிக்குயில்
இனப்பெருக்கம்
சிறுகீற்றுப் பூங்குயில் ஏனைய பூங்குயில்களைப் போன்றே ஒட்டுண்ணியல்லாததாகும். இதன் பொதுவான இனப்பெருக்க காலம் மார்ச்சு முதல் ஓகத்து வரையிலுமாயினும், இது வாழும் இடத்துக்கேற்ப சற்று வேறுபடும். முட்தாவரங்களில் 2 முதல் 7 மீற்றர் வரையான உயரத்தில் இது பசிய இலைகளைக் கொண்டு கூடுகளை அமைத்துக்கொள்ளும். ஒரு முறைக்கு இரண்டு அல்லது மூன்று முட்டைகளை இடும். முட்டைகள் வெண்கட்டி போன்ற நிறத்திற் காணப்படும்.
மேற்கோள்கள்
பகுப்பு:பூங்குயில்கள் பகுப்பு:இலங்கைப் பறவைகள் பகுப்பு:இந்தியப் பறவைகள் பகுப்பு:பாக்கித்தானியப் பறவைகள் பகுப்பு:வங்காளதேசப் பறவைகள் பகுப்பு:தெற்காசியப் பறவைகள்
கோட்டூர் புங்குடைய அய்யனார் கோயில்
கோட்டூர் புங்குடைய அய்யனார் கோயில் தமிழ்நாட்டில் சிவகங்கை மாவட்டம், கோட்டூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் புங்குடைய அய்யனார், பூரணகலா, புஷ்கலா சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பரீட் ஹொசைன்
பரீட் ஹொசைன் (Farid Hossain, பிறப்பு: சூலை 7 1974), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 4, ஏ-தர போட்டிகள் நான்கு ஆகியவற்றில் கலந்து கொண்டுள்ளார்.
பகுப்பு:1974 பிறப்புகள் பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
பக்மினிசிட்டர் ஃபுல்லர்
ரிச்சார்ட் பக்மின்னிசுடர் ஃபுளர் (பக்கி) (ஆங்கிலம்:Richard Buckminster “Bucky” Fuller) (ஜூலை 12, 1895 – ஜூலை 1, 1983) ஓர் அமெரிக்க கட்டிடக் கலைஞர், எழுத்தாளர், வடிவமைப்பாளர், கண்டுபிடிப்பாளர், தொலைநோக்காளர், எதிர்காலவியலாளர். குறைந்த உள்ளீடுடன் கூடிய உற்பத்தியை சூழலுக்கு கேடு விளைவிக்காமல் தருவது எப்படி என்பதைப் பற்றி அவர் தீவிரமாக ஆராய்ச்சி செய்தார். வாழ்க்கை முழுவதையும் ஒரு பரிசோதனையாக வாழ்ந்து காட்டியவர்.
மேற்கோள்கள்
பகுப்பு:1895 பிறப்புகள் பகுப்பு:அமெரிக்கக் கட்டிடக்கலைஞர்கள் பகுப்பு:1983 இறப்புகள் பகுப்பு:அமெரிக்கக் கண்டுபிடிப்பாளர்கள்
தோபரீனர் விளக்கு
தோபரீனர் விளக்கு (Döbereiner's lamp), என்பது 1823 ஆம் ஆண்டு ஜெர்மானிய வேதியியலாளர் ஜோகன் தோபரீனர் என்பவரால் உருவாக்கப்பட்ட தீயுண்டாக்கி ஆகும். இந்த அமைப்பானது பிரஸ்டன்பெர்கர் என்பவரால் வடிவமைக்கப்பட்டு 1800 ஆம் ஆண்டு வரை தயாரிப்பில் இருந்து வந்த விளக்கு அல்லது தீயுண்டாக்கியை அடிப்படையாக் கொண்டது. இது கலனின் அடிப்படையில் கிப் உபகரணத்தை ஒத்ததாகும். இந்த உபகரணமானது துத்தநாக உலோகம் நீர்த்த கந்தக அமிலத்துடன் வினைபுரிந்து ஐதரசன் வாயுவைத் தருவதற்காக வடிவைமக்கப்பட்ட உபகரணமாகும். ஒருபோக்கியானது திறக்கப்படும் போது ஐதரசன் தாரையானது பிளாட்டினம் நுரைப்பஞ்சில் வெளியாகிறது. வளிமண்டல ஆக்சிசனால் வினை தூண்டப்பட்டு வினையூக்கியானது வெப்பப்படுத்தப்பட்டு ஐதரசனானது ஒரு சுடரை உருவாக்குகிறது.
[[File:Döbereiner fire gadget.png|thumb|upright|left|a. கண்ணாடி உருளை
c. கம்பி
d. துத்தநாகம்
e. நிறுத்து அடைப்பான்
g. பிளாட்டினம் நுரைப்பஞ்சு]] குழாய்களை தீப்பற்றுவதற்காக வணிகப்படுத்தப்பட்டது. இவ்வகை தீமூட்டிகளைத் தயாரிக்கும் உலகின் மிகப்பெரிய தயாரிப்பாராக எய்ன்ரிச் காட்ஃபிரைடு ஜெர்மனியின் துரிங்கியாவில் உள்ள ஸ்லெய்சு இருந்தார். . 1820 களில் பத்து இலட்சத்திற்கும் அதிகமான இவ்வகை தீமூட்டிகள் விற்றுத்தீர்ந்தன என கூறப்படுகிறது.
இவ்வகை தீமூட்டிகளின் மாதிரிகள் இடாய்ச்சு அருங்காட்சியகம் மற்றும் எய்டல்பெர்க் கோட்டையில் உள்ள ஒரு பழைய மருந்தகம் ஆகியவற்றில் காட்சிப்படுத்தப்பட்டுள்ளன.
மேற்கோள்கள்
பகுப்பு:தொழிற்சாலை வாயுக்கள்
பதினான்காவது தமிழ் இணைய மாநாடு
பதினான்காவது உலகத் தமிழ் இணைய மாநாடு சிங்கப்பூரில் 2015 ஆம் ஆண்டு மே 30 ஆம் தேதி முதல் ஜூன் 1 ஆம் தேதிவரை நடைபெற்றது. யுனிசிம் எனப்படும் சிங்கப்பூரில் உள்ள சிம் பல்கலைக்கழகமும், உத்தமம் எனப்படும் உலகத் தமிழ்த் தகவல் தொழில்நுட்ப மன்றமும் சேர்ந்து நடத்திய இந்த மாநாடு சிம் பல்கலைக்கழக வளாகத்தில் நடைபெற்றது. ஆய்வுக்கட்டுரை வாசிப்பு, சமுதாய நிகழ்வுகள், கண்காட்சி என்பன இடம்பெற்றன. இந்தியா, இலங்கை, சிங்கப்பூர், மலேசியா, ஐக்கிய அமெரிக்கா, கனடா, ஐக்கிய இராச்சியம், சுவிட்சர்லாந்து உள்ளிடட் பல்வேறு நாடுகளிலிருந்து பேராளர்கள் கலந்துகொண்டனர்.
முக்கிய மாநாட்டு நிகழ்வுகள் இடம்பெற்ற அரங்குகளுக்குத் தமிழ்க் கணிமை வளர்ச்சிக்குப் பங்களிப்புச் செய்த முன்னோடிகளின் பெயர்கள் இடப்பட்டிருந்தன. தொடக்க, நிறைவு நிகழ்வுகளும், முழு அமர்வுகளும் நா. கோவிந்தசாமி அரங்கில் இடம்பெற்றன. ஆய்வுக்கட்டுரை வாசிப்பு ஒரே சமயத்தில் சங்கரப்பிள்ளை அரங்கு, ஆண்டோ பீட்டர் அரங்கு, உமறுப் புலவர் அரங்கு ஆகிய அரங்குகளில் நிகழ்ந்தது.
தொடக்க விழா
இசை, நடன நிகழ்ச்சிகளுடன் தொடங்கிய இவ்விழாவில், சிங்கப்பூரின் பிரதம மந்திரி அலுவலக அமைச்சரும், உள்நாட்டு அலுவல்கள் இரண்டாவது அமைச்சரும், வணிக மற்றும் தொழிற்றுறை இரண்டாவது அமைச்சருமான எஸ். ஈஸ்வரன் சிறப்பு விருந்தினராகக் கலந்துகொண்டார். தொடக்க விழாவில் பேராசிரியர் ஆனந்தகிருஷ்ணன், இணைப் பேராசிரியர் டான் டின் வி, முனைவர் பொன்னவைக்கோ ஆகியோருக்கு உத்தமத்தின் முன்னோடிகளுக்கான விருதுகளும், மேலும் சிலருக்குப் பங்களித்தோருக்கான விருதுகளும் வழங்கப்பட்டன.
முழு அமர்வு
மாநாடு இடம் பெற்ற மூன்று நாட்களிலும் காலையில் முழு அமர்வுகள் ஒழுங்கு செய்யப்பட்டிருந்தன. முழு அமர்வுகளில் நாளுக்கு ஒன்றாகப் பின்வரும் உரைகள் இடம்பெற்றன:
ஆய்வுக் கட்டுரைகள்
ஆய்வாளர்களிடமிருந்து கிடைத்த 134 ஆய்வுக்கட்டுரைகள் மதிப்பீடு செய்யப்பட்டு 76 கட்டுரைகள் மாநாட்டில் படைப்பதற்காக ஏற்றுக்கொள்ளப்பட்டிருந்தன. இக்கட்டுரைகள் அனைத்தும் தொகுக்கப்பட்டு நூலாக அச்சுருவிலும் வெளியிடப்பட்டன. மேற்படி ஆய்வுக்கட்டுரைகள் மாநாடு இடம்பெற்ற மூன்று நாட்களிலும் பிற்பகலில் ஒரே நேரத்தில் மூன்று அரங்கங்களில் படைக்கப்பட்டுக் கலந்துரையாடல்களும் இடம்பெற்றன. சிங்கப்பூரிலும், மலேசியாவிலும் தமிழ் கற்பதிலும், கற்பித்தலிலும் கணினி, அலைபேசி ஆகியவற்றின் பங்கு குறித்த கட்டுரைகள் முக்கியத்துவம் பெற்றிருந்தன. இது குறித்த ஆசிரியர், மாணவர்களின் விளக்கங்களும் சிறப்பம்சங்களாக அமைந்திருந்தன. மொழிபெயர்ப்புக் கருவிகள், சொற்பிழை திருத்திகள், கைபேசியில் தமிழின் பயன்பாடு, தமிழ் வலைப்பூக்கள் போன்ற விடயங்கள் தொடர்பிலும் பல கட்டுரைகள் தமிழிலும், ஆங்கிலத்திலும் படைக்கப்பட்டன.
சமூக நிகழ்வுகள்
மூன்று நாட்களும் முற்பகலிலும், பிற்பகலிலும் மாணவர்களுக்கும், ஏனையோருக்கும் தமிழ்க் கணிமை சார்ந்த பல்வேறு விடயங்கள் தொடர்பில் பயிற்சி வகுப்புக்கள் ஒழுங்கு செய்யப்பட்டிருந்தன. பின்வருவன தொடர்பில் பயிற்சிகள் வழங்கப்பட்டன:
அரும்பு செயலி
இந்த மாநாட்டில் குழந்தைகளில் தமிழ் ஆர்வத்தைத்தூண்டும் வகையில் அரும்பு என்ற பெயரில் செயலி (app) ஒன்று துவங்கி வைக்கப்பட்டது.
வெளியிணைப்புக்கள்
பகுப்பு:தமிழ் இணைய மாநாடுகள் பகுப்பு:சிங்கப்பூரில் தமிழ் மாநாடுகள் பகுப்பு:2015 நிகழ்வுகள்
லோகமானிய திலகர் முனையம்
லோக்மானிய திலக் முனையம், இந்திய நகரமான மும்பையில் உள்ள தொடர்வண்டி முனையம் ஆகும். இது குர்லா என்னும் பகுதியில் அமைந்துள்ளதால், குர்லா முனையம் என்ற பெயராலும் அழைக்கப்படுகிறது. மராட்டியில் லோக்மான்ய டிளக் ட்ர்மினல் என்று அழைப்பர் இது மத்திய ரயில்வேயின் கட்டுப்பாட்டில் இயங்கும். சத்திரபதி சிவாசி தொடருந்து நிலையம், தாதர் தொடருந்து நிலையம், மும்பை சென்ட்ரல், பாந்திரா முனையம் ஆகியவற்றுடன் இதுவும் மும்பையில் உள்ள முனையங்களில் ஒன்றாக உள்ளது.
தொடர்வண்டிகள்
இங்கு நின்று செல்லும் தொடர்வண்டிகளில் சில
இணைப்புகள்
பகுப்பு:மகாராட்டிரத் தொடருந்து நிலையங்கள் பகுப்பு:மும்பை பகுப்பு:மும்பை புறநகர் மாவட்டம்
ஹொராசியோ பார்பர்
ஹொராசியோ பார்பர் (Horatio Barber, பிறப்பு: பிப்ரவரி 27 1843, இறப்பு: ஏப்ரல் 27 1869), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1866-1867 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹொராசியோ பார்பர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1843 பிறப்புகள் பகுப்பு:1869 இறப்புகள் பகுப்பு:லன்காசையர் துடுப்பாட்டக்காரர்கள்
மலேசிய குடிவரவு துறை
மலேசிய குடிவரவு துறை (மலாய்: Jabatan Imigresen Malaysia; ஆங்கிலம்: Immigration Department of Malaysia) என்பது மலேசிய குடிமக்கள் (Malaysian Citizens), நிரந்தர குடியிருப்பாளர்கள் (Permanent Residents) மற்றும் வெளிநாட்டு வருகையாளர்களுக்கு (Foreign Visitors) சேவைகளை வழங்கும் மலேசிய நடுவண் அரசாங்கத்தின் ஓர் அரசு நிறுவனமாகும்.
இந்தத் துறை மலேசிய உள்துறை அமைச்சின் (Ministry of Home Affairs Malaysia) கீழ் செயல்படுகிறது.
வரலாறு
மலேசிய குடிவரவுத் துறையின் முதல் தலைமையகம் 1947-ஆம் ஆண்டில் பினாங்கில் நிறுவப்பட்டது.
குடிவரவுத் துறையின் தலைமையகம்; செப்டம்பர் 2004 வரை கோலாலம்பூர் மாநகர்ப் பகுதிக்குள் பலமுறை; பல இடங்களில் மாற்றப்பட்டது. கடைசியாக புத்ராஜெயாவின் கூட்டரசு அரசாங்க நிர்வாகப் பகுதிக்கு மாற்றப்பட்டது.
வெளி இணைப்புகள்
பகுப்பு:மலேசிய அரசு‎ பகுப்பு:மலேசிய அமைப்புகள் பகுப்பு:மலேசிய நிறுவனங்கள்
2016 அரியலூர் கூட்டு பாலியல் வல்லுறவு வழக்கு
2016 அரியலூர் கூட்டுப் பலாத்காரம் (2016 Ariyalur gang rape case) என்பது தமிழ்நாட்டின், அரியலூர் மாவட்டத்தில் 2016 திசம்பரில்  இந்து முன்னணி ஒன்றியச் செயலாளர் மற்றும் அவரது நண்பர்கள் மூவரால் கர்ப்பிணியான 17 வயது தலித் சிறுமி நந்தினியை கூட்டுப் பாலியல் வண்புணர்வு செய்து கொலை செய்ததைக் குறிக்கிறது. அந்த நபர்கள் அச்சிறுமியை கும்பல் பாலியல் வல்லுறவு செய்து, அவளது பிறப்புறுப்பை கூராயுதத்தால் அறுத்து கருப்பையில் இருந்த கருவை வெளியே எடுத்தனர். இதில் அதிக ரத்தப்போக்கு ஏற்பட்டு நிகழ்விடத்திலேயே நந்தினி உயிரிழந்தார். இதையடுத்து அந்த நபர்கள் அவரது உடலை அருகில் உள்ள கிணற்றில் வீசியுள்ளனர். கைகள் அழுகிய நிலையில், உடைகள் மற்றும் நகைகள் கழற்றப்பட்ட நிலையில், கிணற்றில் சடலமாக கிடந்தார்.
நந்தினி என்ற தாழ்த்தப்பட்ட தலித் பெண்ணானுடன், இந்து முன்னணி ஒன்றியச் செயலாளர் ஒரு ஆண்டாக உறவில் இருந்துள்ளார். அதனால் கருத்தரித்த அவள் தன்னை திருமணம் செய்து கொள்ள வற்புறுத்தியதால் கோபமடைந்ததே இதற்கு காரணம் என்று காவல்துறை அறிக்கைகள் தெரிவிக்கின்றன. நிகழ்வுக்கு முன் கருக்கலைப்பு செய்யுமாறும் அவர் நந்தினியை வற்புறுத்தி வந்தார். குற்றத்திற்காக துப்பு துலக்கும்போது அவர் நஞ்சு குடித்து தற்கொலைக்கு முயன்றார். பின்னர் கிராம நிர்வாக அலுவலரிடம் குற்றங்களை ஒப்புக்கொண்டார்.
குற்றத்தில் ஈடுபட்ட அனைவரும் குண்டர் சட்டத்தின் கீழ் கைது செய்யப்பட்டனர்.
சாதிப் பிரிவு
அரியலூர் மாவட்டம் சிறுகடம்பூர் கிராமத்தைச் சேர்ந்தவர் நந்தினி வயது 17. அவள் தலித் சமூகத்தைச் சேர்ந்தவள். சிறுகடம்பூர் கிராமத்தில் உள்ள 'சேரி'யில் குடும்பம் வசித்து வந்தது. தமிழ்நாட்டின் கிராமங்களில் சாதி அடிப்படையிலான பிரிவினை பொதுவாக நிலவுகிறது. வன்னியர் ஆதிக்கம் செலுத்தும் பாட்டாளி மக்கள் கட்சியின் மாம்பழச் சின்னங்களுடன் கூடிய மஞ்சள் கொடிகள், வன்னியர் ஒற்றுமையைக் காட்டும் விதமாக சுமார் 3000 குடும்பங்களைக் கொண்ட கிராமத்தின் வன்னியர் வீடுகளை ஒட்டிய பகுதிகளில் அலங்கரித்தன. 300 தலித் குடும்பங்கள் அரசாங்கத்தால் வழங்கப்பட்ட தொகுப்பு வீடுகளில் அல்லது தென்னை ஓலைகளால் வேயப்பட்ட குடிசைகளில் வசித்து வருகின்றனர். அந்த தலித்துகளின் ஆதரவானது திராவிட முன்னேற்றக் கழகம், விடுதலைச் சிறுத்தைகள் கட்சி, அனைத்திந்திய அண்ணா திராவிட முன்னேற்றக் கழகம் ஆகியவற்றுக்கு பரவளாக உள்ளது.
மணிகண்டனுடன் உறவு
8 ஆம் வகுப்பு வரை படித்த நந்தினி, கட்டிட வேலைகளுக்கு, முதன்மையாக கற்காரை இடும் பணிக்கு சென்று, ஒரு நாளைக்கு  50 முதல்  100 கொண்டுவந்து தன் குடும்பத்துக்கு கொடுத்து உதவியாக இருந்து வந்தார். பண வசதியும், ஜாதி வசதியும் உள்ள தன் தோழிகளின் கைப்பேசியை வாங்கிக் கொண்டு, மணிகண்டனுடன் நீண்ட நேரம் பேசி, ஒரு வருடமாக அவருடன் தொடர்பில் இருந்தார். 26 வயதுடைய மணிகண்டன், ஆதிக்க சாதி வன்னியர் சமூகத்தைச் சேர்ந்தவர், இந்து முன்னணியின் ஒன்றியச் செயலாளரும் ஆவார். 10 ஆம் வகுப்பு வரை படித்த அவர் 1980 இல் உருவாக்கப்பட்ட இந்து முன்னணியின் உள்ளூர் தலைவரின் வழிகாட்டுதலின் கீழ் கற்காரை அமைக்கும் பணியை மேற்பார்வையிட்டுவந்தார். அவர்கள் இருவரும் ஒன்றாக வேலை செய்ததால், அவர்கள் இருவரும் இடையில் உறவு உண்டானது. மணிகண்டனின் பக்கத்து வீட்டுக்காரர், அவர் வேலை முடிந்து இரவு நேரங்களில் அவளை வீட்டில் இறக்கி விடுவதாகவும், அவளுடன் பேசுவதற்காக வெளியில் உள்ள தலித் கழிவறை அருகே காத்திருந்ததாகவும் கூறினார். மணிகண்டன் 2 தேவாலயங்களை சேதப்படுத்தியது மற்றும் பொதுமக்களுக்கு இடையூறான செயல்களில் ஈடுபட்டது உட்பட பல குற்ற வழக்குகள் பின்னணி கொண்ட ஒரு நபர் ஆவார்.
நிகழ்வுகளின் காலக்கோடு
29 திசம்பர் 2016 அன்று நந்தினி காணாமல் போனார். அன்று இரவு சுமார் 8:30 மணியளவில் நந்தினியின் தாயாரின் உறவினருக்கு ஒரு தொலைபேசி அழைப்பு வந்தது. அவர் வேலூரைச் சேர்ந்தவர் என்றும் நந்தினி தன்ன்னிடம் இருப்பதாகவும் சொன்னார். புகாரில் மணிகண்டன் மீது தங்களுக்கு சந்தேகம் இருப்பதாக குறிப்பிட்டனர். காவலர்கள் மணிகண்டனை வரவழைத்தது விசாரிக்கையில், அவர் அவளுடன் எந்தத் தொடர்பும் தனக்கு இல்லை என்று மறுத்துவிட்டார். உள்ளூர் துணை ஆய்வாளர் அவரை செல்ல அனுமதித்தார்.
30 திசம்பர் 2016, நந்தினியின் குடும்பத்தினர் கடத்தல் புகார் அளித்தனர். அவரது தாயார் "இந்து முன்னணியைச் சேர்ந்த மணிகண்டன் தன் மகளைக் கடத்திச் சென்றுவிட்டார்" என்று புகார் அளித்தார். ஆனால் அதற்குப் பதிலாக "அவரது மகள் காணவில்லை" என்று புகார் அளிக்குமாறு காவல்துறை கூறியது. காவர்லகள் "காணவில்லை" என்று புகார் பதிவு செய்தனர். The police lodged a "missing" complaint. இது இந்திய தண்டனைச் சட்டத்தின் 361வது பிரிவை மீறுவதாகும், இது உரிய வயதை அடையாத ஒரு பெண் அவரின் பாதுகாவலரின் முறையான அனுமதியின்றி அழைத்துச் செல்லப்பட்டால், அது குழந்தை கடத்தப்பட்டதாகக் கருதப்படும் என்று வெளிப்படையாகக் குறிப்பிடுகிறது.
5 சனவரி 2017, காவல்துறை முதல் தகவல் அறிக்கை பதிவு செய்து விசாரணையைத் தொடங்கியது. நந்தினியின் தோழியான தேவி, நந்தினிக்கும் மணிகண்டனுக்கும் இடையே உள்ள உறவைப் பற்றியும், நந்தினி கர்ப்பமாக இருப்பதாகவும் காவல்களிடம் தெரிவிக்கிறார். சனவரி 5ஆம் நாள் இரும்புலிக்குறிச்சி காவல்துறையினரால் மணிகண்டன் விசாரணைக்கு அழைத்துச் செல்லப்பட்டனர். ஆனால் சில மணிநேரங்களுக்குப் பிறகு அவரது கிராமத்தைச் சேர்ந்த இரண்டு பேர் அவர் சார்பாக சாட்சிக் கையெழுத்திட்டனர். மேலும் அவரை செல்ல காவலர்கள் அனுமதித்தனர். இந்து முன்னணி மாவட்ட அமைப்பாளர் தனது அரசியல் செல்வாக்கைப் பயன்படுத்தி காவல்துறையினர் மணிகண்டனை வீட்டுக்குச் செல்ல அனுமதித்ததாக குடும்பத்தினர் குற்றம் சாட்டினர். மறுநாள் மணிகண்டன் தலைமறைவானார்.
9 சனவரி 2017, மணிகண்டனின் நண்பர்களிடம் காவல் துறையினர் விசாரணையைத் தொடங்குகின்றனர்.
12 சனவரி 2017, நஞ்சருந்திய மணிகண்டன் மருத்துவமனையில் அனுமதிக்கப்பட்டார். கொடுக்கூர் கிராமத்தில் உள்ள முந்திரிக் காட்டில் மணிகண்டன் நஞ்சருந்தி தற்கொலைக்கு முயன்றார். இதுகுறித்து குவாகம் காவல் நிலைய காவலர்கள் வழக்குப்பதிவு செய்து மணிகண்டனிடம் வாக்குமூலம் பெற்று, நந்தினியின் கொலை தொடர்பாக தொடர்ந்து விசாரணை மேற்கொண்டதால் தான் தற்கொலைக்கு முயன்றதாக வாக்குமூலம் அளித்தார்.
14 சனவரி 2017, கிராம நிர்வாக அதிகாரியிடம் சட்டமுறைக்குப் புறத்தான வாக்குமூலத்தில் நந்தினியைக் கொன்றதாக மணிகண்டன் தெரிவித்தார். கீழ்மாளிகை கிராமத்தில் உள்ள கிணற்றில் ஆடைகளும், நகைகளும் கழற்றப்பட்டு கைகள் கட்டப்பட்ட நிலையில் நந்தினியின் நிர்வாண உடல் கண்டெடுக்கப்பட்டது. நந்தினியின் உடலை அடையாளம் காண அவரது குடும்பத்தினர் வரவழைக்கப்பட்டு அவர்கள் அதை உறுதி செய்தனர்.
நிகழ்வு
அவரை முக்கிய குற்றவாளியான மணிகண்டன் கடத்திச் சென்றது காவர்களின் விசாரணையில் தெரியவந்தது. மூன்று நாட்களுக்குப் பிறகு, அவள் மணிகண்டனாலும் அவனது மூன்று நண்பர்களும் சேர்ந்து பலாத்காரம் செய்யப்பட்டாள். பின்னர் அந்த நபர்கள் அவரது பிறப்புறுப்பை கூரான ஆயுதத்தால் அறுத்து கருப்பையில் இருந்த கருவை வெளியே எடுத்தனர்.அதிக ரத்தப்போக்கு ஏற்பட்டதால் நந்தினி நிகழ்விடத்திலேயே உயிரிழந்தார். அந்த நபர்கள் அவளது கைகளை கட்டி, உடலில் ஒரு கல்லைக் கட்டி அருகில் உள்ள கிணற்றில் வீசினர். மேலும் சந்தேகம் வராமல் இருக்க நாயை கொன்று உடலை அதே கிணற்றில் போட்டுள்ளனர்.
பிணக் கூறாய்வு
நந்தினியின் உடல் அரியலூர் அரசு மருத்துவமனையில் பிணக்கூறு ஆய்வு செய்யப்பட்டது. கூறாய்வின் முடிவில் நந்தினி பாலியல் பலாத்காரம் செய்யப்பட்டு கொலை செய்யப்பட்டது தெரியவந்தது. உடலின் சிதைவின் அளவை விவரிக்கும் பிணக்கூறாய்வின் அடிப்படையில், பிணம் கண்டுபிடிக்கப்படுவதற்கு இரண்டு வாரங்களுக்கு முன்பு அவரது மரணம் நிகழ்ந்ததாகவும், அவர் சட்டமுரணான தடுப்புக்காவலில் வைக்கப்படவில்லை என்றும் காவலர்கள் தெரிவித்தனர். செயல்பாட்டாளர்களும் நந்தினியின் குடும்பத்தினரும் அறிக்கையை நம்பவில்லை. உண்மை கண்டறியும் குழுவைக் கூட்டிய அரியலூர் செயல்பாட்டாளரும் வழக்கறிஞருமான சசிகுமார், சனவரி 3 வரை நந்தினி மணிகண்டனுடன் காணப்பட்டதாகக் கூறினார். பாதிக்கப்பட்டவரைக் கண்டுபிடிக்க முடியாமல் போனதை மறைப்பதற்காக, இறப்புத் தேதியை திசம்பர் 29 என்று நிர்ணயம் செய்ய காவல்துறை முயற்சிப்பதாக குடும்பத்தினர் கூறினர்.
கைதுகள்
துணைக் காவல் கண்காணிப்பாளரின் வாக்குமூலத்தின்படி, சனவரி 14 அன்று, மணிகண்டன் கிராம நிர்வாக அலுவலரிடம் சரணடைந்து குற்றங்களை ஒப்புக்கொண்டார். மணிகண்டன் குண்டர் சட்டத்தில் கைது செய்யப்பட்டு திருச்சி மத்திய சிறையில் அடைக்கப்பட்டார்.
எதிர்வினைகள்
பகுஜன் சமாஜ் கட்சியின் மாவட்டச் செயலர் சின்னதுரை கூறியதாவது: இதற்குப் பின்னணியில் ராஷ்டிரிய ஸ்வயம்சேவக் சங்கமும் (ஆர்எஸ்எஸ்), இந்து முன்னணியும்தான் இருக்கிறார்கள் என்பதில் சந்தேகமில்லை.
தமிழ்நாடு தீண்டாமை ஒழிப்பு முன்னணியினர் கூறுகையில், ‘‘இந்த சம்பவம் தமிழகம் முழுவதும் பெரும் கொந்தளிப்பை ஏற்படுத்தியது. ஆனால் இப்போது, காவல்துறையும் பாரதிய ஜனதா கட்சியும் இணைந்து வழக்கை நீர்த்துப்போகச் செய்கின்றன”
சமூக வலைதளங்களில் பாதிக்கப்பட்டவர்களுக்கு நீதியும், குற்றவாளிகளுக்கு உரிய தண்டனையும் வழங்கப்பட வேண்டும் என இசையமைப்பாளர் ஜி.வி.பிரகாஷ் குமார் வலியுறுத்தினார்.
திமுக தலைவர் மு. க. ஸ்டாலின் கிராமத்திற்கு வந்து சிபிசிஐடி விசாரணை நடத்த வேண்டும் என திமுக சார்பில் பரப்புரை செய்யப்படும் என்று தெரிவித்தார்.
குற்றவாளிகளுக்கு கடுமையான தண்டனை வழங்க வேண்டும் என மனிதநேய மக்கள் கட்சி கோரிக்கை விடுத்தது.
காவல் துறையின் செயல்பாடு
இந்த குற்றத்தில் மேலும் ஒருவரும் ஈடுபட்டிருப்பதாக குடும்பத்தினர் கருதினர். இந்து முன்னணியின் மாவட்டச் செயலாளரான மணிகண்டனும் அவருடன் இணைந்து பணிபுரிவதால் அந்தக் குற்றத்தில் அவரும் அங்கம் வகித்துள்ளார் என குடும்பத்தினர் தெரிவித்தனர். மாவட்டச் செயலாளருக்கு இந்தக் குற்றச்செயல் பற்றி முன்பே தெரியும் என்று பல கிராம மக்கள் குற்றம் சாட்டுவதாகவும் குடும்பத்தினர் தெரிவித்தனர். இந்து முன்னணி மாவட்டச் செயலாளரிடம் விசாரணையே நடத்தப்படவில்லை என அரியலூர் காவல் துறையினர் தெரிவித்த நிலையில், மாவட்டச் செயலாளருக்கு எதிராக எந்த ஆதாரமும் இல்லை என்று குடும்ப வழக்கறிஞர் சசிக்குமார் கூறினார். நந்தினியின் சகோதரி கூறுகையில், தங்கள் குடும்பத்தினர் முதல் புகார் அளித்த போது, காவல் துறையினர் முறையாக விசாரணை நடத்தியிருந்தால், தன் தங்கை உயிருடன் இருப்பார் என்றார். சனவரி 16 ஆம் நாள் துணைக் காவல் கண்காணிப்பாளர் தனது வீட்டிற்கு வந்தபோது, தன் மகளை தான் சரியான முறையில் வளர்க்கவில்லை என்று அந்த அதிகாரி தன்னை கேலி செய்ததாக நந்தினியின் தாய் கூறினார்.
இருப்பினும், குற்றம் சாட்டப்பட்டவர் இந்து முன்னணியின் மாவட்டச் செயலாளருடன் நெருங்கிய தொடர்புடையவர் என்று உள்ளூர் காவல் ஆய்வாளர் கூறினார். இந்து சமயத்தை பாதுகாப்பதற்காக என்று கூறி அவர்கள் தேவாலய வழிபாடுகளின் போது வன்முறையைத் தூண்டுகிறார்கள். கொந்தளிப்பைத் தடுக்க அவர்களின் நிலைமையை எச்சரிக்கையாக கையாள வேண்டியிருந்தது.
நீதிமன்ற தீர்ப்புகள்
2017 ஏப்ரலில், சென்னை உயர் நீதிமன்றம் சி.பி-சி.ஐ.டி விசாரிக்க உத்தரவிட்டது. நீதிபதி ஆர். மகாதேவன், சிறுமியின் தாயின் அசல் புகாரைப் பார்த்த பிறகே உத்தரவு பிறப்பித்தார்.
2019 ஏப்ரலில், கூட்டு பலாத்கார வழக்கை சிபி-சிஐடிக்கு மாற்ற சென்னை உயர் நீதிமன்றம் மறுத்துவிட்டது. நீதிபதி ஜி. கே. இளந்திரையன், இந்திய தண்டனைச் சட்டத்தின் 376 டி பிரிவை வழக்குகளுக்குப் பயன்படுத்தவும், விசாரணையை 6 மாதங்களுக்குள் முடிக்கவும் காவல்துறைக்கு அறிவுறுத்தினார்.
குறிப்புகள்
பகுப்பு:தமிழ்நாட்டு சமூக வரலாறு பகுப்பு:தமிழ்நாட்டு வரலாறு (1947- தற்போதுவரை) பகுப்பு:அரியலூர் மாவட்டம் பகுப்பு:தமிழ்நாட்டில் தலித்துகளுக்கு எதிரான வன்முறை பகுப்பு:2016 நிகழ்வுகள் பகுப்பு:தமிழ்நாட்டில் பெண்களுக்கு எதிரான வன்முறைகள் பகுப்பு:தமிழ்நாட்டில் கூட்டு பாலியல் வல்லுறவு கொலைகள்
கன்னியாகுமரி பகவதி அம்மன் கோயில்
ஒளிமிக்க கன்னியாகுமரி பகவதி அன்னையின் மூக்குத்தி யோகசக்தியின் வெளிப்பாடு என்பதால் பக்தர்களின் வழிபாட்டுக்கு உரியதாக உள்ளது.
புராண வரலாறு
“கன்னிப் பெண் ஒருத்தியைத் தவிர, வேறு எவராலும் தனக்கு மரணம் நிகழக்கூடாது”; என்ற வரத்தைப் பிரம்ம தேவரிடம் இருந்து பெற்றவன் பாணாசுரன் என்னும் கொடிய அசுரன். அவன் பெற்ற அந்த வரத்தை வைத்துக் கொண்டு தேவர்களையும், முனிவர்களையும் படாதபாடு படுத்தினான்.
ராஜ் பவன் சட்டமன்றத் தொகுதி
, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.
கன்னியாகுமரி பகவதி அம்மன் கோயில்
புராண வரலாறு
தேவர்களும், முனிவர்களும், தங்கள் துன்பங்களை துடைத்தருளும்படி மகாவிஷ்ணுவிடம் சென்று முறையிட்டனர். அவரோ, 'பாணாசுரன், கன்னிப்பெண்ணால் தான் தனக்கு மரணம் நிகழ வேண்டும் என்று வரம் பெற்றுள்ளான். ஆகையால் உங்களுக்கு அந்த மகேசனின் அருகில் அமர்ந்துள்ள மகேஸ்வரியால்தான் உதவ முடியும்' என்று வழி கூறினார்.
ராஜ் பவன் சட்டமன்றத் தொகுதி
பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன. அவை:
கன்னியாகுமரி பகவதி அம்மன் கோயில்
புராண வரலாறு
இதனால் அனைவரும் அன்னை பார்வதியை வேண்டி யாகம் செய்தனர். யாகத்தின் நிறைவில் ரிஷப வாகனத்தில் சிவபெருமானும், பார்வதி தேவியும் காட்சியளித்தனர். அம்மையப்பன் இருவரையும் கண்டதும் ஆனந்தக்கூத்தாடினர் தேவர்களும், ரிஷிமுனிவர்களும். அவர்களைப் பார்த்து, அன்பர்களே! தங்களின் குறையை நான் அறிவேன். உங்கள் துயரங்கள் விலகும் வேளை வந்து விட்டது. எனது தேவியானவள், பரத கண்டத்தின் தென்கோடியில் குமரியில் ஒரு கன்னியாக வடிவெடுத்து, பாணாசுரனை வதம் செய்து உங்களுக்கு வாழ்வளிப்பாள் என்று ஆசி கூறினார் சிவபெருமான். அவ்வாறு கன்னியாக இவ்விடத்தில் பகவதி அன்னையாக அவதரித்த பார்வதி தேவி, பாணாசூரனை அழித்த பின்னர், சிவபெருமானை திருமணம் செய்ய வேண்டி கன்னியாக தவம் செய்யத் துவங்கினார்.
வெளி இணைப்புகள்
[[பகுப்பு:கன்னியாகுமரி மாவட்டத்திலுள்ள அம்மன் கோயில்கள்]
ரூபநாராயணநல்லூர் ஊராட்சி
ரூபநாராயணநல்லூர் ஊராட்சி (Rubanarayananallur Gram Panchayat), தமிழ்நாட்டின் கடலூர் மாவட்டத்தில் உள்ள விருத்தாசலம் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1681 ஆகும். இவர்களில் பெண்கள் 831 பேரும் ஆண்கள் 850 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
உமி
சமையலில் உமி என்பது பழங்கள் மற்றும் காய்கறிகளின் கழிவு பொருட்களை குறிக்கும். இது செம்பற்று பழத்தின் புற இதழ் மற்றும் காம்பு பகுதிகள் குறிக்கும்.
சில பருப்பு வகை தாவரங்களில் இது பொட்டு எனவும் பழங்களில் தோல் அழைக்கப்படுகின்றது.
பயிர் தாவரங்களில் பூசணி, காடைக்கண்ணி மற்றும் வாற்கோதுமை பயிர்கள் புறவுறை இல்லாதவை என அறியப்படுகின்றது
உமியை, பதரை நீக்குதல்
உமியை நீக்குதல் என்பது கூலங்களின் வெளிபுறப் பூச்சை / உறையை நீக்குதலாகும்.
பதரை நீக்குதல் என்பது வைக்கோல் மற்றும் தேவையற்ற விதைகளை நீக்குதலாகும். சில நேரங்களில் இயந்திரங்களின் உதவியுடன் பதர் நீக்கப்படுகிறது. விதைகளிலிருந்து எண்ணெய் எடுப்பதற்காக, விதைகளிலுள்ள அயற் பொருட்கள் நீக்கவேண்டும். பின்னர் விதை மேலுள்ள உறை நீக்கப்படுகிறது. பட்டாணி விதையின் பதரை நீக்குதலில் 3 வகையான முறைகள் பின்பற்றபடுகின்றன.
வெப்ப முறையில் பதரை நீக்குதல் களத்தில் நேரடியாக பட்டாணிகளைப் பிரிக்க பயன்படுகிறது. மித வெப்ப முறையில் பதரை நீக்குதல் பட்டாணிகளை ஏற்றுமதி செய்ய பயன்படுகிறது. குளிர் முறையில் பதரை நீக்குதல் உலர்த்திப் பதப்படுத்தும் கருவிகள் உள்ள ஆலைகளில் பயன்படுகிறது. உணவுக்கான அரிசியைப் பிரிக்க உமிநீக்கி எந்திரம் தேவைப்படும். இதற்கு பதப்படுத்தும் விளைபொருளையும் கருவியையும் சார்ந்து வேற்பட்ட உறைநீக்க வெப்பநிலைகள் தேர்வு செய்யப்படுகின்றன.
மூன்றாம் உலக நாடுகளில் உமியை நீக்குதல் மற்றும் பதரை நீக்குதல் பெரிய உலக்கையை கொண்டு கைகளினால் செய்யப்படுகின்றது. இவ்வுலக்கை மரத்தால் செய்யப்பட்டதும் ஒன்று அல்லது பலரால் பயன்படுத்த கூடியதாகும்.
உமியும் பதரும் மட்கி, அழிந்து போகும் தன்மைக் கொண்டது. எனவே, இவற்றை எருக்களாக மாற்றலாம்.
மேற்கோள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:தாவர அமைப்பியல் பகுப்பு:கூலங்கள்
வளர்ச்சியில் பெண்கள்
வளர்ச்சியில் பெண்கள் (Women in Development) என்பது 1960 களில் உருவான வளர்ச்சித் திட்டங்களின் அணுகுமுறையாகும். இது வளர்ச்சித் திட்டங்களில் பெண்களின் பிரச்சினைகளுக்கு தீர்வு காணுவதற்கான முறைகளைக் கண்டறியவும், களையவும் அழைப்பு விடுக்கிறது. மேலும், உலகளாவிய பொருளாதாரச் செயல்பாடுகளில் பெண்களின் நிலையை மேம்படுத்தி, ஒட்டுமொத்த வளர்ச்சிக்கு உதவுவதன் மூலம் ஒருங்கிணைப்பது ஆகும். பின்னர், பாலினம் மற்றும் அது சார்ந்த வளர்ச்சி (GAD) அணுகுமுறை பெண்களின் பிரச்சினைகளை தனிமையில் பார்ப்பதை விட பாலின உறவுகளுக்கு அதிக முக்கியத்துவம் அளித்து ஒருங்கிணைந்த அணுகுமுறையாக பார்ப்பதே சிறந்தது என்ற கருத்தை முன்வைத்தது.
கருத்துக்கள்
ஆப்பிரிக்காவில், விவசாயத்தில் பெண்களின் முக்கியத்துவத்தை முதன்முதலில் அங்கீகரித்தவர்களில் ஒருவரான எர்மன் பெளமன் 1928 ஆம் ஆண்டில், ஆப்பிரிக்க ஹோ கலாச்சாரத்தின் படி வேலைப் பகிர்வு என்ற தனது கட்டுரையில் இது குறித்து தெரிவித்திருந்தார். காபெரி 1952 ஆம் ஆண்டில் கேமரூனில் பெண்களைப் பற்றி மேற்கோள் காட்டப்பட்ட ஆய்வை வெளியிட்டார், மேலும் ஆண் மற்றும் பெண் செயல்பாடுகள் பற்றிய அனுபவத் தகவல்கள் 1956 இல் கல்லெட்டி, பால்ட்வின் மற்றும் தினாவால் வெளியிடப்பட்ட நைஜீரிய கோகோ விவசாயிகள் என்ற கட்டுரையில் ஆவணப்படுத்தப்பட்டன. எஸ்தர் போசரப்பின் பொருளாதார வளர்ச்சியில் முன்னோடிப் பெண்களின் பங்கு என்ற ஆவணம் விவசாயப் பொருளாதாரங்களில் பெண்களின் பங்கின் முக்கியத்துவம் மற்றும் இந்த யதார்த்தத்துடன் வளர்ச்சித் திட்டங்களின் சீரமைப்பு இல்லாதது குறித்து அதிக கவனத்தை ஈர்த்தது. தனது புத்தகத்தின் முன்னுரையில், போசரப் "பொருளாதார வளர்ச்சி குறித்த பரந்த அளவிலான மற்றும் எப்போதும் வளர்ந்து வரும் இலக்கியங்களில், பெண்களின் குறிப்பிட்ட பிரச்சனைகள் பற்றிய பிரதிபலிப்புகள் குறைவாகவே உள்ளன" என்று எழுதினார். பெண்கள் பெரும்பாலும் விவசாயப் பணிகளில் பாதிக்கு மேல் செய்வதாகவும், ஒரு சில விடயங்களில் 80%அளவுக்கு அதிகமாக இருப்பதையும், அவர்கள் வர்த்தகத்தில் முக்கிய பங்கு வகித்ததையும் அவர் காட்டினார்.
வேறு சில நாடுகளில், பெண்கள் கடுமையாக வேலையில்லாமல் இருந்தனர். இந்தியாவில் 1971 மக்கள் தொகை கணக்கெடுப்பின்படி, மக்கள் தொகையில் 48.2% பெண்கள் இருந்தனர். ஆனால் பொருளாதார நடவடிக்கைகளில் 13% பெண்கள் மட்டுமே ஈடுபட்டிருந்தனர். பெண்கள் பல வகையான முறையான வேலைகளிலிருந்து விலக்கப்பட்டு வைக்கப்பட்டிருந்தனர். எனவே 94% பெண் தொழிலாளர்கள் அமைப்புசாரா துறையில் விவசாயம், வேளாண் வனவியல், மீன்வளம், கைவினைப் பொருட்கள் உற்பத்தி மற்றும் பலவிதமான தொழில்களில் ஈடுபட்டுள்ளனர். பெண்களின் பிரச்சனைகள் குறித்த விழிப்புணர்வு பெருகி, 1970 களில் வளர்ச்சித் திட்டமிடல் செய்பவர்கள் பெண்களை அதிக செயல்திறன் மிக்கவர்களாக மாற்றுவதற்காக அவர்களின் திட்டங்களில் சிறப்பாக ஒருங்கிணைக்க முயன்றனர். வளர்ச்சியில் பெண்கள் அணுகுமுறை ஆரம்பத்தில் அத்திட்டத்தை ஏற்றுக்கொள்ளும் நாட்டில் ஏற்கனவே இருந்த சமூக கட்டமைப்புகளை ஏற்றுக்கொண்டது மற்றும் தற்போதுள்ள வளர்ச்சி முயற்சிகளில் பெண்களை எவ்வாறு சிறப்பாக ஒருங்கிணைப்பது என்று திட்டமிட்டபார்த்தது. பெண்களின் உற்பத்தித்திறன் மற்றும் வருவாயை அதிகரிப்பதே நேரடியான குறிக்கோளாக இருந்தது.
செயல்பாடுகள்
ஐக்கிய நாடுகள் மேம்பாட்டுத் திட்டம் (யுஎன்டிபி) பெண்கள் வளர்ச்சிக்கான ஒரு சிறப்புப் பிரிவை நிறுவி, இத்திட்டங்களில் பெண்கள் பங்கேற்பதை உறுதி செய்ய உறுதியான நடவடிக்கைகளை ஊக்குவித்தது. 1980 ஆம் ஆண்டில் வெளியிடப்பட்ட மூன்றாம் ஐக்கிய நாடுகளில் தசாப்தத்திற்கான மேம்பாடுகள் என்ற தலைப்பிலான ஐக்கிய நாடுகள் சபை சர்வதேச மேம்பாட்டு உத்தி, வளர்ச்சிப் பிரச்சினைகளில் பல பெண்களை அங்கீகரித்தது. ஐக்கிய நாடுகள் பெண்கள் தசாப்தத்தின் உலக மாநாட்டால் முகர்களாகவும் பயனாளிகளாகவும் ஏற்றுக்கொள்ளப்பட்ட பெண்கள் அனைத்துத் துறைகளிலும் மற்றும் அனைத்துத் திட்டங்களிலும் அனைத்துப் பகுதிகளிலும் பெண்கள் செயலில் பங்கு வகிக்க வேண்டும் என்று அழைப்பு விடுத்தது. தொழில்மயமாக்கல், உணவு மற்றும் விவசாயம், அறிவியல் மற்றும் தொழில்நுட்பம் மற்றும் சமூக மேம்பாடு பற்றிய கொள்கைகள் அனைத்தும் பெண்களை உள்ளடக்கியதாக இருக்க வேண்டும்.
பொருளியல் கூட்டுறவு மற்றும் வளர்ச்சிக்கான அமைப்பு மேம்பாட்டு மையத்தின் 1985 ஆம் ஆண்டு அறிக்கையானது பெண்களை இலக்காகக் கொண்ட வளர்ச்சித் திட்டங்களின் பரந்த மாதிரியை ஆய்வு செய்தது. பெண்களில் பலர் நலத்திட்டங்களைச் சார்ந்தவர்கள் என்று முடிவு செய்யப்பட்டது. "எதிர்காலத் திட்டங்கள் வீட்டுப் பொருளாதார அணுகுமுறையைத் தவிர்க்க வேண்டும் என்றும் வளர்சித் திட்டங்கள் சார்ந்த தொழில்களில் பங்குபெறும் பெண்களுக்கு பொருத்தமான மற்றும் பயனுள்ள வருமானத்தை உருவாக்கும் நடவடிக்கைகளில் கவனம் செலுத்த வேண்டும்" என்றும் இந்த அறிக்கை கூறியது. இது பெண்களின் பங்கு மற்றும் செயல்பாடுகள் பற்றிய தகவலின் பற்றாக்குறையையும் குறிப்பிட்டது, மேலும் மேம்பாட்டுத் திட்டங்களுக்கான உள்ளீடாக அதிக ஆராய்ச்சி செயல்பாடுகளுகக்கு அழைப்பு விடுத்தது.
ஆர்வர்டு பகுப்பாய்வு கட்டமைப்பு இத்தகைய கவனம் தேவைப்படும் பிரச்சினைகளைத் தீர்க்க முயன்றது. உலக வங்கியின் வளர்ச்சியில் பெண்கள் பயிற்சிக்காக ஆர்வர்டு பல்கலைக் கழகத்திற்கு 1980 ஆம் ஆண்டில் ஒரு கோரிக்கையுடன் இந்த அமைப்பு உருவாக்கப்பட்டது. ஆர்வர்டில் தனி ஆய்வு-முறை பயிற்சிக்கு நன்கு அறியப்பட்ட ஜேம்ஸ் ஆஸ்டின், வளர்ச்சியில் பெண்கள் பணியில் அனுபவம் வாய்ந்த மூன்று பெண்களுடன் ஒரு குழுவை வழிநடத்தினார்: கேத்தரின் ஓவர்ஹோல்ட், மேரி ஆண்டர்சன் மற்றும் கேத்லீன் கிளவுட் ஆகியோர் இம்மூவர் ஆவர். இக்குழு "ஹார்வர்ட் குழு" என்று அறியப்பட்டது. திட்டத்தின் கட்டமைப்பு விரிவுபடுத்தப்பட்ட பொழுது சர்வதேச வளர்ச்சிக்கான ஹார்வர்ட் நிறுவனம் ஐக்கிய அமெரிக்க நாடுகளின் சர்வதேச வளர்ச்சி முகமையின் வளர்ச்சியில் பெண்கள் அலுவலகத்துடன் இணைந்து, கேத்தரின் ஓவர்ஹால்ட் மற்றும் பலரால் 1984 ஆம் ஆண்டில் இத்திட்டம் விவரிக்கப்பட்டது. இது போன்ற கட்டமைப்புகளில் இந்த அமைப்பு ஒரு ஆரம்பகால அமைப்பாகும். கட்டமைப்பின் தொடக்கப் புள்ளி, வளர்ச்சி அல்லது மேம்பாட்டு உதவித் திட்டங்கள் பெண்களுக்கும், ஆண்களுக்கும் வளங்களை ஒதுக்குவதற்கு பொருளாதாரம் அவசியம் என்பது அர்த்தமுள்ளது என்ற அனுமானம் ஆகும். இது வளர்ச்சியை மிகவும் திறம்பட செய்யும் - "செயல்திறன் அணுகுமுறை" என்று பெயரிடப்பட்ட ஒரு நிலையாகும்.
நவம்பர் 1990 இல், தெற்காசிய பிராந்திய ஒத்துழைப்பு சங்கத்தின் (சார்க்) நாடுகளின் தலைவர்கள் ஜூன் 1990 இல் நடைபெற்ற இரண்டாவது சார்க் அமைச்சரவை கூட்டத்தின் பரிந்துரைகளுக்கு ஒப்புதல் அளித்தனர், 1991-2000 ஆண்டுகளை "சார்க் பெண் குழந்தைகளுக்கான தசாப்தமாக கடைபிடிக்க வேண்டும்" என்று ஒப்புக் கொண்டனர். பெண் குழந்தைகளின் வளர்ச்சியை மேம்படுத்துவதற்கான பரந்த அளவிலான பரிந்துரைகள் ஏற்றுக்கொள்ளப்பட்டன.
மேற்கோள்கள்
பகுப்பு:பெண்கள் பகுப்பு:மகளிர் உரிமைகள்
இனவாதம்
இனமே மனித இயல்புகளையும் அவர்கள் தகுதிகளையும் தீர்மானிக்கும் முதன்மைக் காரணி, இன வேறுபாடுகள் குறிப்பிட்ட இனங்களை மற்றவர்களிலும் உள்ளார்ந்த அடிப்படையில் மேலானவர்களாக ஆக்குகிறது என்னும் நம்பிக்கைகளின் அடிப்படையில் அமைந்த கொள்கையே இனவாதம் அல்லது நிறவாதம் எனப்படுகிறது. இனவாத நம்பிக்கைகளைக் கொண்டவர்கள் சில இனத்தவரை வெறுப்பர். அமைப்பு முறையிலான இனவாதத்தின் கீழ் சில இனக்குழுக்களுக்கு உரிமைகள் மறுக்கப்படுவதையும், சிலவற்றுக்கு முன்னுரிமைகள் வழங்கப்படுவதையும் காணலாம்.
வரைவிலக்கணம்
இனவாதம் என்பது பொதுவாக இனத்தை அடிப்படையாகக் கொண்ட தப்பபிப்பிராயங்கள், வன்முறை, இனப்பாகுபாடு, அடக்குமுறை என்பவற்றோடு தொடர்புபட்டிருந்தாலும், இதற்கான வரைவிலக்கணங்கள் பல்வேறுபட்டவையாகவும், கடுமையான வாதங்களோடு கூடியவையாகவும் உள்ளன. வெவ்வேறு பிரிவினருக்கு வெவ்வேறு பொருள் கொடுக்கக்கூடிய இச் சொல்லுக்கு வழமையாக அமைந்துள்ள எதிர்மறைத் தன்மையான பொருளைத் தவிர்ப்பதற்கும் சில முயற்சிகள் மேற்கொள்ளப்படுகின்றன. ஆக்ஸ்போட் ஆங்கில அகரமுதலியின்படி, ஓரினத்தவரைப் பிற இனத்தவரினின்றும் உயர்ந்தவர்களாகவோ தாழ்ந்தவர்களாகவோ வேறுபடுத்திக் காணக்கூடிய வகையில், ஒவ்வொரு இனத்தினையும் சேர்ந்த எல்லா உறுப்பினரும், அந்தந்த இனத்துக்குரிய இயல்புகளையோ தகுதிகளையோ கொண்டுள்ளார்கள் என்னும் நம்பிக்கை அல்லது கருத்தியலே இனவாதம் ஆகும். மக்குவாரி அகரமுதலி, மனித இனங்கள் அவற்றின் பண்பாட்டைத் தீர்மானிக்கும் தனித்துவமான இயல்புகளைக் கொண்டிருக்கின்றன என்ற நம்பிக்கையோடு, தமது இனம் உயர்வானது, அது மற்றவர்களை ஆளும் உரிமை கொண்டது என்ற எண்ணத்தையும் கொண்டிருப்பதே இனவாதம் என்கிறது.
சட்டம்
உலகெங்கிலும் உள்ள பல நாடுகள் இனம் மற்றும் பாகுபாடு தொடர்பான சட்டங்களை இயற்றியுள்ள போதினும், ஐக்கிய நாடுகள் சபையின் (ஐ.நா) உருவாக்கிய முதல் குறிப்பிடத்தக்க சர்வதேச மனித உரிமைகள் கருவி, மனித உரிமைகளின் உலகளாவிய பிரகடனம் (UDHR) ஆகும். UDHR ஐ ஐக்கிய நாடுகளின் பொதுச் சபை 1948 ல் ஏற்றுக் கொண்டது. UDHR மக்கள் கண்ணியத்துடன் நடத்தப்பட வேண்டுமென்றால், அவை பொருளாதார உரிமைகள், கல்வி உட்பட சமூக உரிமைகள் மற்றும் கலாச்சார மற்றும் அரசியல் பங்கேற்பு மற்றும் சிவில் சுதந்திரம் ஆகியவற்றிற்கு உரிமைகள் தேவை என்று UDHR அங்கீகரிக்கிறது. இனம், வண்ணம், பாலினம், மொழி, மதம், அரசியல் அல்லது மற்ற கருத்துகள், தேசிய அல்லது சமூக தோற்றம், சொத்து, பிறப்பு அல்லது பிற அந்தஸ்து போன்ற எந்தவொரு வகையிலும் வித்தியாசமின்றி இந்த உரிமைகள் அனைவருக்கும் உரிமை உண்டு என்று மேலும் கூறுகிறது.
ஐ.நா. "இனவாதத்தை" வரையறுக்கவில்லை; இருப்பினும், அது "இனப் பாகுபாடு" யை வரையறுக்கிறது: 1965 ஐ.நா. அனைத்து இனப் பாகுபாட்டின் அனைத்து படிவங்களை அகற்றுவதற்கான சர்வதேச மாநாடு, இனம், நிறம், வம்சாவளியை அல்லது தேசிய அல்லது இனக்குழு தோற்றத்தை அடிப்படையாகக் கொண்ட "வேறுபாடு, விலக்கு, அரசியல், பொருளாதார, சமூக, கலாச்சார அல்லது பொது வாழ்வில் வேறு எந்தத் துறையில் மனித உரிமைகள் மற்றும் அடிப்படை சுதந்திரங்கள் ஆகியவற்றின் அங்கீகாரம், அனுபவம் அல்லது உடற்பயிற்சி ஆகியவற்றை முற்றுமுழுதாக அல்லது பாதிப்புக்குள்ளாக்குவதன் அல்லது தாக்கக்கூடிய விளைவு. ஐக்கிய நாடுகள் சபையின் கல்வி, அறிவியல் மற்றும் கலாச்சார அமைப்பு (யுனெஸ்கோ), 1978 ஆம் ஆண்டு, ஐக்கிய நாடுகள் சபையின் கல்வி மற்றும் விஞ்ஞான அமைப்பு (யுனெஸ்கோ) ஆகியவற்றில் பிரகடனம் செய்யப்பட்டது (பிரிவு 1), ஐ.நா. நாடுகள், "அனைத்து மனிதர்களும் ஒரு இனத்தைச் சேர்ந்தவர்கள், பொதுவான பங்கு. அவர்கள் கண்ணியம் மற்றும் உரிமைகள் சமமாக பிறந்தனர் மற்றும் அனைத்து மனித ஒரு ஒருங்கிணைந்த பகுதி ஆகும். " இன பாகுபாடு பற்றிய ஐ.நா வரையறை, இனம் மற்றும் இனம் ஆகியவற்றின் அடிப்படையிலான பாகுபாடுகளுக்கு எந்த வித்தியாசமும் இல்லை, ஏனெனில் இருவருக்கும் இடையே வேறுபாடு கல்வியாளர்கள், மானுடவியல் உட்பட, . இதேபோல், பிரிட்டிஷ் சட்டத்தில்  இனக்குழு  என்பது  தங்கள் இனம், வண்ணம், தேசியவாதம் (குடியுரிமை உட்பட) அல்லது இனவழி அல்லது தேசிய வம்சாவளியைக் குறிப்பதாக வரையறுக்கப்பட்ட எந்தவொரு குழுவும்  என்று பொருள் நோர்வேயில், "இனம்" என்ற வார்த்தை பாகுபாடு பற்றிய தேசிய சட்டங்களிலிருந்து நீக்கப்பட்டு, சொற்றொடர் பயன்படுத்தப்படுவது சிக்கல் வாய்ந்ததாகவும், நியாயமற்றதாகவும் கருதப்படுகிறது. நோர்வேயின் எதிர்ப்பு பாகுபாடு சட்டம் இனம், தேசிய தோற்றம், வம்சாவளியை மற்றும் தோல் நிறத்தை அடிப்படையாகக் கொண்ட பாகுபாட்டை தடை செய்கிறது.
சமூக மற்றும் நடத்தை விஞ்ஞானம்
இனம் மற்றும் இனம் உறவுகள் சமூகவியல் மற்றும் பொருளாதாரம் ஆகியவற்றில் படிப்படியாக முக்கியத்துவம் வாய்ந்தவை. பெரும்பாலான சமூகவியல் இலக்கியங்கள் வெள்ளை இனவாதத்தில் கவனம் செலுத்துகின்றன. இனவாதத்தின் ஆரம்பகால சமூகவியல் படைப்புகளில் சில சமூகவியல் வல்லுநர்கள் W. ஈ. பி. டூ பாய்ஸ், ஹார்வர்ட் பல்கலைக்கழகத்தில் இருந்து ஒரு முனைவர் பட்டத்தை பெற்ற முதலாவது ஆபிரிக்க அமெரிக்கர்.Du Bois எழுதினார், "இருபதாம் நூற்றாண்டின் பிரச்சினை வண்ணம் பிரச்சினை." வெல்மேன் (1993) இனவாதத்தை "கலாச்சார ரீதியாக ஒப்புதல் அளித்த நம்பிக்கைகளை வரையறுக்கிறது, இது சம்பந்தப்பட்ட நோக்கங்களை பொருட்படுத்தாமல், இனவாத சிறுபான்மையினரின் கீழ்ப்படுத்தப்பட்ட நிலை காரணமாக நன்மைகள் பாதுகாக்கப்படுகின்றன." சமூக மற்றும் பொருளாதாரத்தில், இனவாத நடவடிக்கைகளின் விளைவுகள் பெரும்பாலும் வருவாய், வருவாயில், நிகர மதிப்பில், மற்றும் பிற கலாச்சார வளங்களை அணுகுவதன் மூலம் சமத்துவமின்மை, போன்ற கல்வி, இன குழுக்கள் இடையே இருக்கும்.
மனிதநேயம்
மொழி, மொழியியல் மற்றும் உரையாடல் மனிதநேயங்களில், இலக்கியம் மற்றும் கலைகள் மனித சமுதாயத்தின் இந்த காரணிகள் பல்வேறு எழுதப்பட்ட மற்றும் வாய்வழி படைப்புகளில் விவரிக்கப்பட்டு விவாதிக்கப்படும் வழிகளை கவனமாக ஆய்வு செய்வதன் மூலம் இனம் மற்றும் இனவாதத்தின் செயல்களின் வெளிப்பாட்டை வெளிப்படுத்துவதற்கு சொற்போர் பகுப்பாய்வு முயல்கிறது. உதாரணமாக, வான் டிஜ்க் (1992), இனவெறி மற்றும் இனவாத செயல்களின் விளக்கங்கள் அத்தகைய நடவடிக்கைகள் மற்றும் அவர்களது பாதிக்கப்பட்டவர்களின் குற்றவாளிகளால் சித்தரிக்கப்பட்ட பல்வேறு வழிகளை ஆராய்கின்றன. பெரும்பான்மைப் பற்றி, மற்றும் குறிப்பாக வெள்ளைத் தட்டினரைப் பற்றி எதிர்மறையான தாக்கங்களைக் கொண்டிருக்கும் போது, அவர்கள் அடிக்கடி சர்ச்சைக்குரியவர்களாகக் கருதப்படுகிறார்கள், அத்தகைய சர்ச்சைக்குரிய விளக்கங்கள் பொதுவாக மேற்கோள் குறிப்புகள் அல்லது தொலைவு அல்லது சந்தேகத்தின் வெளிப்பாடுகள் ஆகியவற்றைக் குறிக்கின்றன என்று அவர் குறிப்பிடுகிறார். முன்பு மேற்கோள் புத்தகம்,  தி சோல்ஸ் ஆஃப் பிளாக் ஃபோக்  W.E.B. டூ போயிஸ், ஆரம்பத்தில் ஆப்பிரிக்க அமெரிக்க இலக்கியம், ஒரு ஆப்பிரிக்க அமெரிக்கராக தென் பகுதியில் பயணம் செய்யும் இனவாதத்தின் அனுபவத்தை விவரிக்கிறார்.
"அங்கிள் டாம்'ஸ் கேபின்", டூ கில் எ மோக்கிங் பேர்ட் போன்ற வெள்ளையரால் எழுதப்பட்டவை உட்பட, அமெரிக்காவில் உள்ள இனவெறி மற்றும் கறுப்பு "இன அனுபவங்கள்" ஆகியவற்றின் மீது அமெரிக்க கற்பனையான இலக்கியம் கவனம் செலுத்தியது. , மற்றும்  லைஃப் இமேடேசன்  அல்லது  பிளாக் லைக் மீ '' 'பிளாக் லைக் மீ ". இந்த புத்தகங்கள் மற்றும் அவர்களது போன்ற மற்றவர்கள், கதாப்பாத்திரங்கள் மற்றும் கதாநாயகிகள் கறுப்பு எழுத்துக்களுக்கு நிகழும் விஷயங்களைப் பற்றியும் கூட ஹீரோக்கள் மற்றும் கதாநாயகிகள் வெள்ளை நிறத்தில் உள்ள "வெள்ளை வெளியாள் கதை" என்று அழைக்கப்படுபவருக்கு உணவளிக்கிறார்கள். இத்தகைய எழுத்துக்களில் உரை பகுப்பாய்வு ஆபிரிக்க அமெரிக்கர்களின் கருப்பு ஆசிரியர்கள் விளக்கங்கள் மற்றும் அமெரிக்க சமுதாயத்தில் உள்ள அவர்களின் அனுபவங்கள் ஆகியவற்றோடு கூர்மையாக வேறுபடுகின்றன.ஆப்பிரிக்க அமெரிக்க எழுத்தாளர்கள் சில நேரங்களில் ஆபிரிக்க-அமெரிக்க ஆய்வுகள் "" வெண்மை பற்றி எழுதும்போது இனவாத பிரச்சினைகளில் இருந்து பின்வாங்கிக்கொண்டிருக்கின்றன, மற்றவர்கள் இது "ஆப்பிரிக்க அமெரிக்க இலக்கிய பாரம்பரியம்" அமெரிக்காவின் வெள்ளை மேலாதிக்கத்தை சவால் செய்வது மற்றும் முறித்துக் கொள்ளுதல் ஆகியவற்றுடன் பலவகைப்பட்ட அணுகுமுறையின் பகுதியாகும்.
பிரபலமான பயன்பாடு
சமுதாயத்தில் ஒரு நிலைமையை விவரிப்பதற்கு இனவாதத்தை கூறலாம், அதில் மற்றவர்களின் அடக்குமுறையிலிருந்து ஒரு மேலாதிக்க இனக்குழுவின் நன்மை, அத்தகைய நலன்களை அல்லது விரும்பாவிட்டாலும். பிரபலமான பயன்பாட்டில், சில கல்விப் பயன்பாடுகளில், "இனவாதம்" மற்றும் "இனச்சார்பு" இடையே வேறுபாடு காணப்படுகிறது. பெரும்பாலும், இருவரும் சமூகத்தில் ஒரு பெரும்பான்மை அல்லது மேலாதிக்கக் குழுவில் உள்ள தப்பான எண்ணத்துடன் தொடர்புடைய சில செயல்களையோ விளைவுகளையோ விவரிப்பதில் "இன மற்றும் இனக்குழு" ஒன்றாக பட்டியலிடப்பட்டுள்ளது. மேலும், சொற்பொழிவு என்ற சொல்லின் அர்த்தம் பெரும்பாலும் தப்பெண்ணம், பெருவளர்ச்சி மற்றும் பாகுபாடு ஆகியவற்றோடு இணைக்கப்பட்டுள்ளது. இனவாதம் என்பது ஒவ்வொன்றையும் உள்ளடக்கிய ஒரு சிக்கலான கருத்தாகும், ஆனால் இது சமன்படுத்தப்பட முடியாதது அல்லது இந்த மற்ற விதிமுறைகளுடன் ஒத்ததாக இருக்கிறது.
மேற்கோள்கள்
பகுப்பு:சமூகவியல் பகுப்பு:அரசியல் பகுப்பு:இனவாதம்
கொடிக்குளம் ஊராட்சி
கொடிக்குளம் ஊராட்சி (Kodikulam Gram Panchayat), தமிழ்நாட்டின் மதுரை மாவட்டத்தில் உள்ள செல்லம்பட்டி ஊராட்சி ஒன்றியம்  வட்டாரத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சிவப்புவால் கெளிறு
சிவப்பு வால் கெளிறு (redtail catfish, Phractocephalus hemioliopterus), நீளமான மீசை (நீண்ட- துடைப்பம் ) கொண்ட கெளிறு மீன் ஆகும். வெனிசுவேலாவில் இது கஜாரோ என்றும் பிரேசிலில் பைராரா என்றும் அழைக்கப்படுகிறது, டூபி மொழிச் சொற்களான பைரா, அராரா ஆகியவற்றிலிருந்து உருவாகிறது. இது ஃபிராக்டோசெபாலஸ் பேரினத்தின் கீழ்க் காணப்படும் ஒரே ஒரு சிற்றினமாகும். இம்மீனாது நீர் வாழ் உயிரி காட்சியகத்தில் காணப்படும் பொதுவான மீனாகும். நீருயிரி காட்சி வர்த்தகத்தில் முக்கிய பங்கு வகித்தபோதும், இதனுடைய உருவம் மிகப்பெரியவை என்பதால் அனைத்துவகையான நீர் உயிரி காட்சியகங்களுக்கு ஏற்றதாக இல்லை.
புதைபடிவ இனங்கள்
ஃபிராக்டோசெபாலஸ் பேரினத்தில், சிவப்புவால் கெளிறு ஒரே ஒரு உயிருள்ள பிரதிநிதி என்றாலும், புத்துயிரூழியின் முற்பிரிவின் (மியோசின்) இதனுடைய பிற இனக்குழுக்கள் வாழ்ந்தது புதை படிவ எச்சங்களிலிருந்து அறியப்படுகிது. ''பி. நாசி'' எனும் சிற்றினம் வெனிசுவேலாவின் உருமாக்கோவில் உள்ள உருமாக்கோ உருவாக்கத்திலிருந்து 2003 இல் விவரிக்கப்பட்டது. மற்றொரு புதைபடிவ இனம், ''பி. அக்ரோர்னடஸ் பிரேசிலின் ஏக்கர், சோலிமீஸ் உருவாக்கம் என்பதிலிருந்து'' அறியப்படுகிறது. இந்த பேரினம் குறைந்தபட்சம் 13.5 மில்லியன் ஆண்டுகளுக்கு முன் தோன்றியதாகும்.
விளக்கம்
ஃபிராக்டோசெபாலஸ் ஹீமியோலியோப்டெரஸ் சுமார் 1.8 m நீளமும் சுமார் 80 kg    வரை எடை உள்ளதாக இருக்கும். இருப்பினும் இது விதிவிலக்காக அரிதானதாக உள்ளது. பெரும்பாலானவை சராசரி அளவான 3.5 - 4.5 ft நீளம் உள்ளவை. இந்த வண்ணமயமான பெரிய கேட்ஃபிஷ்கள் பழுப்பு நிற முதுகில், மஞ்சள் நிற பக்கங்களும் ஆரஞ்சு-சிவப்பு முதுகு துடுப்பு மற்றும் வால் துடுப்புகளை (எனவே பொதுவான பெயர்) கொண்டுள்ளது. இதன் மேல் தாடையில் ஓர் இணை பார்பல்களையும், கீழ் தாடையில் இரண்டு இணைகளையும் கொண்டுள்ளது.
பரவல் மற்றும் வாழ்விடம்
இந்த மீன் தென் அமெரிக்காவின் அமேசான், ஓரினோகோ மற்றும் எசெக்விபோ நதிப் படுகைகள், ஈக்வடார், வெனிசுலா, கயானா, கொலம்பியா, பெரு, சுரினாம், பொலிவியா மற்றும் பிரேசில் ஆகிய நாடுகளைத் தாயகமாகக் கொண்டது. நன்னீரில் மட்டுமே காணப்படும் இந்த மீன்கள் பெரிய ஆறுகள், நீரோடைகள் மற்றும் ஏரிகளில் வாழ்கிறது.
மனிதர்களுடனான உறவு
தாய்லாந்தில் பொது பிளெகோ, வரிக்குதிரை திலேபியா மற்றும் அலிகேட்டர் கார் போன்ற மீன்கள் மனிதர்களால் அறிமுகப்படுத்தப்பட்டது போல சிவப்புவால் பூனை மீனும் அறிமுகப்படுத்தப்பட்டது. சோப்ரல் சாண்டோஸ் என்ற பயணிகள் கப்பல் மூழ்கியபோது அதில் பயணித்த பலர் மர்மமான முறையில் நீரில் மூழ்குவதற்கு இம்மீனே காரணம் என்று நம்பப்படுவதால் இம்மீன் குறித்து அச்சம் சில இடங்களில் காணப்படுகிறது.
மீன்காட்சியகத்தில்
thumb| மீன்காட்சியகத்தில் உள்ள பிரக்டோசெபாலஸ் ஹெமியோலியோப்டெரஸ் ரெட்டெயில் கேட்ஃபிஷ் என்பது பொது மீன்காட்சியகங்களில் அமேசானிய பிரிவில் மிகவும் பிரபலமான மீன் ஆகும். அங்கு அவை பெரும்பாலும் கொலோசோமா மேக்ரோபோமம் அல்லது பக்கு மற்றும் பிற பெரிய கேட்ஃபிஷ் உள்ளிட்ட பெரிய மீன்களுடன் காட்சிக்கு வைக்கப்பட்டிருக்கும்.
மீன் காட்சி சாலைகளில் இம்மீனுடைய இளம் உயிரிகள் அளவில் சிறிது என்ற அடிப்படையில் கண்காட்சியில் வைக்கப்பட்டிருக்கும். இந்த காட்சியங்களில் மீன்களுக்கு நன்கு உணவளிக்கக்கூடிய நிலையில் இம்மீன்கள் மீன்கள் மிக வேகமாக வளரக்கூடும். இம்மீன் முழு வளச்சியினை அடையும் சூழலில் மீன் வளர்த் தொட்டியானது குறைந்த பட்சம் 10000 l கொள்ளளவு உடையதாக இருக்கவேண்டும். இந்த கேட்ஃபிஷுக்கு வாராந்திர உணவு பொருத்தமானது; அதிக அளவு உணவூட்டம் இம் மீன் இனத்தின் இறப்புக்கு பொதுவான காரணமாக உள்ளது. இது அதிக அளவில் மீன்களை வேட்டையாடியோ, இறந்த மீன்களை உண்டோ தன் உணவுத் தேவையினை பூர்த்தி செய்கிறது. ஒரு சில அங்குல நீளமுள்ள சிறிய மீன்களும், டெட்ராஸ் போன்ற பிற பொதுவான மீன்களை வேட்டையாடி உண்ணும் தன்மையுடையன. எனவே இந்த மீனை பெரிய மீன்களுடன் காட்சிப்படுத்துவதே பொருத்தமானது. ரெட்டெயில் கேட்ஃபிஷ் கடித்துச் சாப்பிட முடியாத பொருட்களை விழுங்கும் பழக்கத்தைக் கொண்டுள்ளது. விழுங்கிய பொருட்களை மீள் அசைச் செய்ய முயல்வதால் இம்மீன்களுக்கு ஒருவித செரித்தல் தொடர்பான சிக்கலை ஏற்படக்கூடும், இதனைத் தவிர்க்கத் தேவையற்ற பொருள்களை மீன் காட்சித் தொட்டியில் வைப்பதைத் தவிர்க்க வேண்டும்.
உணவிற்கான மீனை உற்பத்திச் செய்யும் நோக்கில், டைகர் ஷோவெல்னோஸ் சூடோபிளாடிஸ்டோமா எஸ்பி போன்ற பிற மீன்களுடன் ரெட்டெயில் கேட்ஃபிஷ் கலப்பினப்படுத்தப்பட்து. இம்முயற்சியில் இயக்குநீர் பயன்படுத்தப்பட்டன. இந்த கலப்பின மீன்கள் பல்வேறு வகையான பொதுவான பெயர்களில் மீன் காட்சி சாலையில் பொழுதுபோக்கு காட்சிப்பொருளாகவும் உள்ளன.
மேற்கோள்கள்
பகுப்பு:மீன்கள்
ராபர்ட் ஜோர்டான்
ராபர்ட் ஜோர்டான் (Robert Jordan, அக்டோபர் 17, 1948 – செப்டம்பர் 16, 2007) ஒரு அமெரிக்க கனவுருப்புனைவு எழுத்தாளர். இவரது இயற்பெயர் ஜேம்ஸ் ஆலிவர் ரிக்னி, இளையவர் (James Oliver Rigney, Jr). ரீகன் ஓ’ நீல், ஜாக்சன் ஓ’ ரெய்லி போன்ற புனைப்பெயர்களிலும் எழுதியுள்ளார். தி வீல் ஆஃப் டைம் (The Wheel of Time) கனவுருப்புனைவு புதின வரிசை இவரது குறிப்பிடத்தக்க படைப்பாகும். ஜோர்டான் கனவுருப்புனைவு உலகின் பெரும்புள்ளிகளில் ஒருவராகக் கருதப்படுகிறார்.
அமெரிக்காவின் தெற்கு கரோலினா மாநிலத்தில் பிறந்த ஜோர்டான் வியட்நாம் போரில் பங்கு கொண்டார். வியட்நாமிலிருந்து திரும்பிய பின்னர் தெற்கு கரோலினா ராணுவக் கல்லூரியில் இயற்பியலில் படித்து பட்டம் பெற்றார். அமெரிக்கக் கடற்படையில் அணுக்கரு இயற்பியலாளராகப் பணியாற்றினார். 1977ல் எழுதத் தொடங்கினார். அவரது முதல் படைப்பு (ஃபாலோன் புதின வரிசை) ரீகன் ஓ’ நீல் என்ற பெயரில் 1980ல் வெளியானது. அதன் பின்னர் கோணன் தி பார்பாரியன் புதின வரிசையில் பல புதிய புத்தகங்களை எழுத ஒப்பந்தம் செய்யப்பட்டார். இந்த வரிசையில் மொத்தம் ஏழு புத்தகங்களை எழுதினார். 1990ல் வீல் ஆஃப் டைம் புதின வரிசையில் முதல் புத்தகமான தி ஐய் ஆஃப் தி வோர்ல்ட் வெளியாகி பெரும் வரவேற்பைப் பெற்றது. அடுத்த பதினைந்து ஆண்டுகளில் மேலும் பத்து புத்தகங்கள் இந்த வரிசையில் வெளியாகி லட்சக்கணக்கில் விற்றன. இந்த புத்தகங்களின் வெற்றியால் ஜோர்டான், நவீனக் கனவுருப்புனைவு எழுத்தாளர்களின் வரிசையில் டோல்கீனுக்கு அடுத்தபடியாகக் கருதப்படுகிறார். 2006ல் ஜோர்டான் கார்டியாக் ஏமைலாய்டோசிஸ் (cardiac amyloidosis) என்ற இருதய நோயால் பாதிக்கப்பட்டார். செப்டம்பர் 2007ல் மரணமடைந்தார். தனது இறுதி நாட்களில் வீல் ஆஃப் டைம் வரிசையில் மீதமுள்ள புத்தகங்களை எப்படி முடிக்க வேண்டுமென்று நிறைய குறிப்புகளையும் ஒலித்துண்டுகளையும் தயார் செய்தார். அவர் இறந்த பின் அவரது மனைவியும் தொகுப்பாசிரியருமான ஹாரியட் மக்டொகல், அந்த குறிப்புகளைக் கொண்டு மீதமுள்ள புத்தகங்களை எழுத பிராண்டன் சாண்டர்சன் என்ற இளம் எழுத்தாளரைத் தேர்வு செய்தார். தற்போது சாண்டர்சன் அந்த புத்தகங்களை எழுதி வருகிறார்.
வெளி இணைப்புகள்
பகுப்பு:1948 பிறப்புகள் பகுப்பு:2007 இறப்புகள் பகுப்பு:அமெரிக்க எழுத்தாளர்கள் பகுப்பு:கனவுருப்புனைவு எழுத்தாளர்கள்
டி. என். கோசு
'''டி. என். கோசு''' (Dhruba Narayan Ghosh) என்பவர் அரசுத் துறை, வங்கி மற்றும்  நிதித்துறை  ஆகியவற்றில் உயர்மட்ட பதவிகள் வகித்த அதிகாரி  ஆவார்.
வகித்த பதவிகள்
லார்சன் அன்ட் டூப்ரோ, பிலிப்சு இந்தியா, பியர்லஸ், இக்ரா, பாரதிய ஸ்டேட் வங்கி  ஆகிய குழுமங்களில் தலைவராக இருந்தார் மேலும் லக்னோவில் உள்ள ஐ. ஐ. எம். என்னும் இந்திய மேலாண்மை நிறுவனத்தில் ஆளுநர்கள் போர்டின் தலைவராகவும் இருந்தார் 1969 ஆம் ஆண்டில் 14 வங்கிகளைப் பிரதமர் இந்திரா காந்தி அரசு நாட்டுடைமை ஆக்கியபோது, அவசரச் சட்டம் கொண்டு வருவதில் டி. என். கோசு முக்கியப் பங்காற்றினார்.
எழுதிய நூல்கள்
அரசும் அதன் பொறுப்புகளும், வர்த்தகமும் அரசியலும்,  வருத்தம் எதும் இல்லை ஆகிய மூன்று நூல்களை ஆங்கிலத்தில் எழுதியுள்ளார். பொருளியல் மற்றும் அரசியல் என்னும் வாராந்தார இதழில் டி .என்.கோசு பங்காற்றி வருகிறார்.
பிள்ளையார்குளம் ஹரிஹர புத்திர சாஸ்தா கோயில்
பிள்ளையார்குளம் ஹரிஹர புத்திர சாஸ்தா கோயில் தமிழ்நாட்டில் திருநெல்வேலி மாவட்டம், பிள்ளையார்குளம் என்னும் ஊரில் அமைந்துள்ள கிராமக் கோயிலாகும்.
டி. என். கோசு
மேற்கோள்
பகுப்பு:நிதித்துறை அதிகாரிகள் பகுப்பு:வாழும் நபர்கள் பகுப்பு:இந்திய ஊடகவியலாளர்கள்
பிள்ளையார்குளம் ஹரிஹர புத்திர சாஸ்தா கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஹரிஹர புத்திரசாஸ்தா சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அன்பே ஆருயிரே (1975 திரைப்படம்)
அன்பே ஆருயிரே (Anbe Aaruyire (1975)) 1975 ஆம் ஆண்டு வெளிவந்தத் தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் விசுவநாதன் இசையமைப்பில் வெளிவந்த இத்திரைப்படத்தில் சிவாஜி கணேசன், மஞ்சுளா மற்றும் பலரும் நடித்துள்ளனர். மேலும் இத்திரைப்படம் சீட்டுக் கூண்டுவில் (box-office) மிகச் சிறப்பான வெற்றியைத் தேடித்தந்தது. மேலும் இத்திரைப்படமானது 1967 ஆம் ஆண்டு அக்கினேனி நாகேஸ்வர ராவ் மற்றும் பானுமதி ஆகியோர் நடிப்பில் வெளியான கிரகலக்சுமி என்னும் தெலுங்குத் திரைப்படத்தின் மறுஆக்கமாகும்.
பைனஸ் மரம்
பைனஸ் ஹேபன்ஸிசஸ், பொதுவாக 'அல்போ பைன்' 'என அறியப்படும், பைன் மத்தியதரைக் கடல் இடமாக உள்ளது. மொராக்கோ, அல்ஜீரியா மற்றும் ஸ்பெயின் வடக்கிலிருந்து தெற்கு பிரான்ஸ், இத்தாலி, குரோஷியா, மான்டெனிக்ரோ, [[சிரியா, சிரியாவில் சிரியாவில், சிரியாவில், சிரியாவில், மால்டா, மற்றும் வடக்கு துனிசியாவில்] ]], தெற்கு துருக்கி, ஜோர்டான், இஸ்ரேல், மற்றும் பாலஸ்தீனிய பிரதேசங்கள். இஸ்ரேலில் இது '' 'ஜெருசலேம் பைன்' 'என்று அழைக்கப்படுகிறது.
விநியோகம்
பின்ஸ் ஹல்பெனிசிஸ் , அலெப்போ பைன், பொதுவாக கடல் மட்டத்தில் இருந்து குறைந்த அளவு உயரத்தில் காணப்படுகிறது 200 m, ஆனால் வளர முடியும்1000 m தெற்கு ஸ்பெயினில், நன்றாக இருந்தது 1200 m on கிரீட், மற்றும் வரை 1700 m தெற்கு, மொராக்கோ, அல்ஜீரியா மற்றும் துனிசியாவில். மரம் திறந்த மற்றும் தொந்தரவு பகுதிகளில் விரைவில் விரைவாக முடிக்க முடியும். இது அனைத்து அடி மூலக்கூறுகளிலும் மற்றும் மத்தியதரைக் கடலில் உள்ள அனைத்து உயிரியல் பிரிவினரிடத்திலும் வளரும்.